|  |
| --- |
| Формуляр за частична предварителна оценка на въздействието\*(Приложете към формуляра допълнителна информация/документи) |
| **Институция: Министерство на земеделието, храните и горите** | **Нормативен акт: Проект на Постановление за изменение на Устройствения правилник на Министерството на земеделието, храните и горите, приет с Постановление № 130 на Министерския съвет от 2017 г. (Обн. ДВ, бр. 55 от 2017 г.)** |
| **За включване в законодателната/****оперативната програма на Министерския съвет за периода: 01.01.2019 г. – 30.06.2019 г.** | **Дата: 23.04.2019 г.** |
| **Контакт за въпроси:** **Христо Рангелов – ст. юрисконсулт, отдел „Нормативни актове“, дирекция „Правна“****HRangelov@mzh.government.bg** | **Телефон: 02 985 11 890** |
| **1. Дефиниране на проблема:** *1.1 Кратко опишете проблема и причините за неговото възникване. Посочете аргументите, които обосновават нормативната промяна.* Необходимост от засилване на партньорство с бизнеса и неправителствените организации в сектора на зеленчуци, овощарство, биологично производство, тютюн и розопроизводство и популяризиране на ползите за производителите и потребителите на този вид продукти и храни.*1.2. Опишете какви са проблемите в прилагането на съществуващото законодателство или възникналите обстоятелства, които налагат приемането на ново законодателство. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).***Биологично производство**В България са налице много добри предпоставки за развитие на биологичното производство – запазени от екологична гледна точка райони. Фактори, мотивиращи производителите да се насочат към биологичното производство са и осъзнатите ползи за околната среда и селските райони, както и наличието на все по-голямо търсене на здравословни храни от потребителите.Към края на 2017 г. общо регистрираните в МЗХГ биологични оператори са 6 822 броя – с 440 по-малко спрямо година по-рано. Към настоящия момент общо регистрираните в МЗХГ биологични оператори са 4023 броя. През 2017/2018 стопанска година операторите в система на контрол в биологичното производство са 4,3% от общо регистрираните 93 021 земеделски стопани по Наредба № 3 от 1999 г. за създаване и поддържане на регистър на земеделските стопани. За сравнение, през 2017 година този дял е 7,1%.***Тютюнопроизводство***Производството на тютюн през 2017 г. възлиза на 13,4 хил. тона, което е с 14,3% по-малко на годишна база, в резултат от намаление на площите. Разсадените площи с тютюн намаляват с 22,8% спрямо предходната година (до 7 756 ха), а реколтираните – с 22,5%. **Плодове** През 2017 г. производството на плодове в земеделските стопанства възлиза на 219 847 тона, с 10,5% над нивото от предходната година. При повечето плодове се отчита нарастване на продукцията на годишна база, достигащо до 45,4% при кайсии и зарзали. Само производството на малини, бадеми и орехи намалява, в рамките на 11% - 28,4%. При повечето овощни култури е налице увеличение на реколтираните площи спрямо 2016 г. – от 1,6% при малините и сливите до 13,5% при кайсиите и зарзалите. Намаление се отчита само при ябълките, бадемите, вишните и орехите – с между 3,4% и 19,6%. Нереколтираните площи през 2017 г., от които не е прибрана продукция, поради климатични и агротехнически причини, са в размер на 8 387 ха.През 2017 г. средните добиви от ябълки, праскови и нектарини, череши, вишни, кайсии и зарзали и круши се повишават с между 3,9% и 30,2% спрямо предходната година, докато при сливите и джанките, орехите, бадемите и малините е налице намаление, в рамките на 0,5% - 12,4%.**Зеленчуци**През 2017 г. площите използвани за производство на зеленчуци в земеделските стопанства са 74 763 ха, което е с 24,1% повече в сравнение с 2016 г. От тях, откритите площи, заети със зеленчуци, бележат ръст от 24,5%, до 73 797 ха, докато оранжерийните намаляват с 3,6%, до 966 ха.Реколтираните площи на открито възлизат на 71 442 ха – с 23% над нивото от предходната година.Общото производство на зеленчуци от реколта `2017 е в размер на 831,1 хил. тона, в това число 728,9 хил. тона от открити площи и 102,2 хил. тона оранжерийно производство. В сравнение с предходната година се наблюдава увеличение на общото производство на зеленчуци в страната с 2,3%, като продукцията от открити площи нараства с 4,2%, докато тази от оранжерии намалява с 9,6%.През 2017 г. най-голямо е производството на картофи – 227,8 хил. тона (27,4% от общото производство на зеленчуци), домати – 158,8 хил. тона (19,1%), дини – 108,1 хил. тона (13%) и пипер (сладък и лют) – 54,8 хил. тона (6,6%).Реколтираните площи със зеленчуци през годината са с 23% повече спрямо 2016 г. По групи култури, най-значително увеличение е налице при изсушените бобови култури – близо три пъти грудковите и лукови зеленчуци - със 70,4% и картофите – с 52,9%. Същевременно, при останалите групи зеленчукови култури е налице намаление на реколтираните площи, достигащо до 62% при пресните бобови култури.През 2017 г. площите, заети с основни медицински, ароматни и етерично-маслени култури (маслодайна роза, лавандула, маточина, кориандър, резене, бял трън (Силибум) и др.) са в размер на 49 927 ха, което е със 7% по-малко в сравнение с предходната година. Реколтираните площи с тези култури възлизат на 44 866 ха, с 11% по-малко спрямо 2016 г. Производството на лавандулов цвят бележи ръст от 41,8% в сравнение с предходната година до 27 659 тона, вследствие на увеличение както на реколтираните площи - с 28,3%, така и на средния добив - с 10,5%.При маслодайната роза, увеличението на реколтираните площи през 2017 г. е със 17%, а на средния добив – с 22,1%. В резултат, производството нараства с 43,1%, до 12 756 тона.Гореизложените данни посочват значителен ръст по отношение на определени култури и съответно значително намаление по отношение на други. Това обосновава необходимостта от засилване на усилията на министерството в партньорство с бизнеса и неправителствените организации в сектора за популяризиране на ползите за производителите и потребителите на този вид продукти и храни, подпомагане на биологичните производители по Програмите за развитие на селските райони, осведомеността и желанието на потребителите да се хранят здравословно родни продукти*.**Констатираните проблеми не могат да бъдат решени в рамките на съществуващото законодателство.**1.3. Посочете дали са извършени последващи оценки на нормативния акт, или анализи за изпълнението на политиката и какви са резултатите от тях?* Не са извършени последващи оценки на нормативните актове. |
| **2. Цели:**Засилване на партньорство с бизнеса и неправителствените организации в сектора на зеленчуци, овощарство, биологично производство, тютюн и розопроизводство и популяризиране на ползите за производителите и потребителите на този вид продукти и храни.*Посочете целите, които си поставя нормативната промяна, по конкретен и измерим начин и график, ако е приложимо, за тяхното постигане. Съответстват ли целите на действащата стратегическа рамка?* |
| **3. Идентифициране на заинтересованите страни:** **Пряко засегнати:**- Министерството на земеделието, храните и горите;- Контролиращи лица на биологично производство – 14 броя; - Асоциации в сектор плодове и зеленчуци – 11 броя;- Асоциации в сектор овощарство – 3 броя;- Асоциации е сектора на биологично производство – 2 броя;- Асоциации в сектор тютюн – 3 броя;- Асоциации в сектор розопроизводство – 2 броя;- Регистрирани земеделски производители отглеждащи плодове и зеленчуци за – 40 012 броя (по данни от Регистъра на земеделските стопани за стопанската 2017/2018 година);- Оператори в система за контрол на биологично производство – 4023 броя.**Косвено засегнати:**- потребители на продукти и храни – точен брой не може да бъде посочен по отношение на тази група заинтересовани страни.*Посочете всички потенциални засегнати и заинтересовани страни, върху които предложението ще окаже пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи, др.).* |
| **4. Варианти на действие:** **Вариант 0: „Без действие”**При този вариант държавната политика в областта на растениевъдството, биологичното земеделие и политиката на качество; държавната политика в областта на поземлените отношение и комасацията; прилагането на Общата селскостопанска политика на ЕС, поддържането, съхранението и ползването на кадастралната информация за земеделските и горските територии, организирането, координирането и контролирането на дейностите по създаването и прилагането на Интегрираната система за администриране и контрол, създаването и поддържането в актуално състояние на Системата за идентификация на земеделските парцели и специализираните бази данни и регистри, свързани с нея по начин, осигуряващ безпроблемното функциониране и развитие на Интегрираната система за администриране и контрол; производството, заготовката, разпространението, търговията и съхранението на посевен и посадъчен материал и семена от горски видове и неговото сертифициране при спазване на приетите методи, схеми и технологични характеристики и за качество; организирането и контролирането на дейността по акредитиране на Разплащателната агенция за администриране на плащанията от Европейския фонд за гарантиране на земеделието ще продължават да се осъществяват от един заместник-министър. С оглед изложеното няма да се наблюдава значително засилване на партньорство с бизнеса и неправителствените организации в сектора на зеленчуци, овощарство, биологично производство, тютюн и розопроизводство и популяризиране на ползите за производителите и потребителите на този вид продукти и храни. **Вариант 1: „Приемане на проект на Постановление за изменение на Устройствения правилник на Министерството на земеделието, храните и горите”**При този вариант на действие изпълнението на държавната политика в растениевъдството, биологичното земеделие и политиката на качество ще се гарантира от отделен заместник-министър. Неговият ресор ще бъде свързан с осъществяването и изпълнението на националната политика и политиката на Европейския съюз в областта на растениевъдството и биологичното производство; разработването на национални стратегии, проекти и програми за развитие на растениевъдството и биологичното производство в Република България; провеждане на политиката на Европейския съюз и на националната политика в областта на биологичното производство, както и на надзора и контрола; управлението на дейността на риска и кризите, насочени към противодействие и компенсиране на щети при неблагоприятни климатични събития, които могат да бъдат приравнени на природни бедствия. Това ще доведе до значително засилване на партньорство с бизнеса и неправителствените организации в сектора на зеленчуци, овощарство, биологично производство, тютюн и розопроизводство и популяризиране на ползите за производителите и потребителите на този вид продукти и храни. Предвиденото увеличение на броя заместник-министри от четири на пет няма да окаже въздействие върху определената в Устройствения правилник на Министерството на земеделието, храните и горите обща численост на персоната, тъй като ще бъде извършена компенсираща промяна по отношение на числеността на експертните и технически сътрудници към политическия кабинет на министъра. *Идентифицирайте основните регулаторни и нерегулаторни възможни варианти на действие от страна на държавата, включително варианта „без действие“.* |
| **5. Негативни въздействия:** **Вариант 0: „Без действие”**По отношение на всички групи идентифицирани заинтересовани страни при този вариант на действие няма да се наблюдава значително засилване на партньорство с бизнеса и неправителствените организации в сектора на зеленчуци, овощарство, биологично производство, тютюн и розопроизводство и популяризиране на ползите за производителите и потребителите на този вид продукти и храни. **Икономически въздействия:** няма да доведе.**Социални въздействия:** няма да доведе.**Екологични въздействия:** няма да доведе.**Вариант 1: „Приемане на проект на Постановление за изменение на Устройствения правилник на Министерството на земеделието, храните и горите“.** Не са идентифицирани негативни въздействия по отношение на всички групи идентифицирани заинтересувани страни при избора на този вариант на действие.**Икономически въздействия**: няма да доведе.**Социални въздействия:** няма да доведе.**Екологични въздействия:** няма да доведе.*Опишете качествено (при възможност – и количествено) всички значителни потенциални икономически, социални, екологични и други негативни въздействия за всеки един от вариантите, в т.ч. разходи (негативни въздействия) за идентифицираните заинтересовани страни в резултат на предприемане на действията. Пояснете кои разходи (негативни въздействия) се очаква да бъдат второстепенни и кои да са значителни.* |
| **6. Положителни въздействия:** **Вариант 0: „Без действие”**Не са идентифицирани положителни въздействия по отношение на всички групи идентифицираните заинтересувани страни при избора на този вариант на действие.**Икономически въздействия**: няма да доведе.**Социални въздействия:** няма да доведе.**Екологични въздействия:** няма да доведе.**Вариант 1: „Приемане на проект на Постановление за изменение на Устройствения правилник на Министерството на земеделието, храните и горите”.** По отношение на всички групи идентифицирани заинтересовани страни при този вариант на действие ще се наблюдава значително засилване на партньорство с бизнеса и неправителствените организации в сектора на зеленчуци, овощарство, биологично производство, тютюн и розопроизводство и популяризиране на ползите за производителите и потребителите на този вид продукти и храни. **Икономически въздействия**: няма да доведе.**Социални въздействия:** няма да доведе.**Екологични въздействия:** няма да доведе.*Опишете качествено (при възможност – и количествено) всички значителни потенциални икономически, социални, екологични и други ползи за идентифицираните заинтересовани страни за всеки един от вариантите в резултат на предприемане на действията. Посочете как очакваните ползи кореспондират с формулираните цели.* |
| **7. Потенциални рискове:** Не са идентифицирани потенциални рискове отприемането на нормативната промяна.*Посочете възможните рискове от приемането на нормативната промяна, включително възникване на съдебни спорове.* |
| **8.1. Административната тежест за физическите и юридическите лица:**☐ Ще се повиши☐ Ще се намали☒ Няма ефект**8.2. Създават ли се нови регулаторни режими? Засягат ли се съществуващи режими и услуги?**Не се създават нови регулаторни режими и не се засягат съществуващи режими и услуги.  |
| **9. Създават ли се нови регистри?**Не*Когато отговорът е „да“, посочете колко и кои са те……………………………………….* |
| **10. Как въздейства актът върху микро-, малките и средните предприятия (МСП)?**☐ Актът засяга пряко МСП☐ Актът не засяга МСП☒ Няма ефект |
| **11. Проектът на нормативен акт изисква ли цялостна оценка на въздействието?**☐ Да☒ Не |
| **12. Обществени консултации:** Проектът на Постановление за изменение на Устройствения правилник на Министерството на земеделието, храните и горите, доклада към него, частичната предварителна оценка на въздействието и становището на дирекция „Модернизация на администрацията“ при Министерския съвет ще бъдат публикувани на Портала за обществени консултации и на интернет страницата на Министерството на земеделието, храните и горите, като на основание чл. 26, ал. 4, изр. второ от Закона за нормативните актове, срокът за получаване на предложения и становища е 14 дни.Съкратеният срок за провеждане на обществено обсъждане е мотивиран от засиленото обществено недоволство на част от земеделските организации в сектора, включително организирането на протестни действия и необходимостта от предприемане на спешни мерки за засилване на партньорство с бизнеса и неправителствените организации в сектора на зеленчуци, овощарство, биологично производство, тютюн и розопроизводство и популяризиране на ползите за производителите и потребителите на този вид продукти и храни.*Обобщете най-важните въпроси за консултации в случай на извършване на цялостна оценка на въздействието или за обществените консултации по чл. 26 от Закона за нормативните актове. Посочете индикативен график за тяхното провеждане и видовете консултационни процедури.* |
| **13. Приемането на нормативния акт произтича ли от правото на Европейския съюз?**☐ Да☒ НеПриемането на нормативния акт не е свързано с транспониране или прилагане на акт на институция на Европейския съюз.*Моля посочете изискванията на правото на Европейския съюз, включително информацията по т. 8.1 и 8.2, дали е извършена оценка на въздействието на ниво Европейски съюз, и я приложете (или посочете връзка към източник).* |
| **14. Име, длъжност, дата и подпис на директора на дирекцията, отговорна за изработването на нормативния акт:****Име и длъжност:** Ася Стоянова – директор на дирекция „Правна“**Подпис: 23.04.2019 г.** |